***I henhold til den indgåede aftale om afskedigelse og forflyttelser af lærere og børnehaveklasseledere i skolerne i Lejre Kommune gennemføres processen i følge denne tidsplan:***

22/3: På alle skoler har medarbejderne sidste frist for at indgive ønsker om nedsat tid.

22/3: Kommunal frist for at medarbejdere kan indgive ønsker vedr. afholdelse/udbetaling af 6. ferieuge til ledelsen.

1/4: Skolerne udarbejder en oversigt over lærere og børnehaveklasseledere ansat på den enkelte skole. Oversigten sendes til TR og Lejre Lærerforening.

Den samlede ressource til hver skole meddeles fra CBL til de enkelte skoler.

23/4: Status for processen og orientering til samtlige ansatte på skolerne, om der skal afskediges eller/og forflyttes medarbejdere. Lejre Lærerforening og skolens TR orienteres også denne dag.

*I tilfælde af at der skal afskediges lærere eller børnehaveklasseledere i skolerne gennemføres en proces for afskedigelse i henhold til ”rokeringsaftalen”. Denne afskedigelsesproces gennemføres, før forflyttelsesrunden ifølge nedenstående gennemføres. Der må i det tilfælde forventes en forsinkelse af den følgende beskrevne tidsperiode.*

I tilfælde af, at der *ikke* skal afskediges lærere eller børnehaveklasseledere følges nedenstående proces:

23/4-26/4: Der gennemføres først en ”frivillig” rokeringsmulighed. På de enkelte skoler drøftes status på skolen med TR eller LU.

Til alle skoler udsendes fra den 23.april en oversigt over de ”ledige” stillinger. Oversigten formidles til lærere og børnehaveklasseledere på skolerne i Lejre Kommune. Med oversigten følger en tydelig instruktion om, hvordan man kan ”søge” en af de ledige stillinger. Det fremgår også af opslaget, hvornår og hvordan ansøgere orienteres om beslutningerne for denne del af processen.

29/4-1/5: Forflyttelser besluttes og de berørte medarbejdere får mundtlig og evt. skriftlig besked på skolen af nærmeste leder. Udmelding sker på alle skoler 1/5.

Alle medarbejdere, der er omfattet af rokeringen, får skriftlig besked.

2/5: Der gives en samlet orientering til alle ansatte om, at skolerne nu kan gå i gang med næste skoleårs planlægning, hvor evt. overflyttede medarbejdere kan indgå på lige fod med skolens øvrige ansatte.